text: Jémpue q'intichaqa ch'aki mallkikunata machu mallkikunata llamt'a rurana mallkikunata tarispas chupachanwan rakhu k'aspikunaman tupaykachispa hap'ichisqa. Lliwpi ninata saqispas phalasqa. Q'intichaqa aychanman nina rawray ayparqunan kachkaqtinsi, Marañon mayuman phawaykuspa unu ukhuman winarqukusqa. Chayhinatas phurunpi nina rawray wañupusqa. C h a y p'unchawmantapachas, llapan q'intikuna usphaman rikch'akuq yuraq uqi llimp'i chupachayuq kapunku. Aguarunakunataqsi ninata hap'ikuspa wasinkuman apakusqaku, chaymantapachas ninaq mana wañunanpaq allinta qhawapayanku.